Anna Bergendahl

Anna Henrietta Bergendahl (s. 11. joulukuuta 1991 Tukholma, Ruotsi) on ruotsalainen laulaja. Hän syntyi Tukholmassa ja kasvoi Nyköpingissä.http://www.eurovision.tv/event/artistdetail?song=25163&event=1513#biography Bergendahl otti osaa ruotsalaiseen tv-ohjelmaan Super Troupers vuonna 2004http://www.anna-bergendahl.se/ ja neljä vuotta myöhemmin Idoliin, jossa hän sijoittui viidenneksi. Bergendahlin esikoisalbumi Yours Sincerely julkaistiin vuonna 2010. Voitettuaan vuoden 2010 Melodifestivalen-kilpailun hän edusti Ruotsia Eurovision laulukilpailussa Oslossa,http://www.iltalehti.fi/popstars/2010031511299270_ps.shtml muttei päässyt finaaliin.http://www.iltalehti.fi/euroviisut/2010052811756762_ev.shtml

 Nuoruus ja ura 

Bergendahl kasvoi pienessä kaupungissa Nyköpingissä lähellä Tukholmaa. Hänen vanhempansa huomasivat varhain tyttärensä rakkauden musiikkiin ja ostivat hänelle kitaran Annan ollessa kahdeksan. Bergendahl esiintyi ensimmäistä kertaa yleisölle Yorkissa 8-vuotiaana ja aloitti laulun kirjoittamisen kahta vuotta myöhemmin. Kaksitoistavuotiaana hän otti osaa ruotsalaiseen tv-ohjelmaan Super Troupers esittämällä oman versionsa Wild Cherryn kappaleesta "Play That Funky Music".

Vuonna 2008 Bergendahl osallistui Ruotsin Idol-kilpailuun. Hän esitti koelauluissa Bonnie Raittin laulun "Have a Heart" ja sai tuomariston ylistämään lauluääntään. Bergendahl eteni kilpailussa finaaleihin saakka, mutta jäi viidenneksi. Vuonna 2009 Bergendahl solmi levytyssopimuksen Lionheart International -levy-yhtiön kanssa.Kotisivu Hänen esikoisalbuminsa Sincerely Yours julkaistiin 14. huhtikuuta 2010 Ruotsissa ja Suomessa.

Bergendahl osallistui vuonna 2010 Melodifestivalen-kilpailuun laulullaan "This Is My Life" ja hänet valittiin edustamaan Ruotsia vuoden 2010 Eurovision laulukilpailussa. Hän ei selviytynyt finaaliin asti, hänestä tuli ensimmäinen ja toistaiseksi ainoa Ruotsin edustaja, joka oli jäänyt finaalin ulkopuolelle.

Bergendahl on osallistunut Melodifestivaleniin myös vuonna 2019 kappaleella "Ashes to Ashes" (10. sija), vuonna 2020 kappaleella "Kingdom Come" (3. sija) sekä vuonna 2022 kappaleella "Higher Power" (12. sija).

 Tuotanto 
 Albumit 
 Sincerely Yours (2010)

 Singlet 
 "Release Me" (Live) (2008)
 "Save Up All Your Tears" (2008)
 "Bleeding Love" (2008)
 "Over The Rainbow" (2008)
 "This Is My Life" (2010)

 Lähteet 

 Aiheesta muualla 
Virallinen nettisivu

Luokka:Ruotsalaiset laulajat
Luokka:Ruotsin euroviisuedustajat
Luokka:Vuoden 2010 euroviisuedustajat
Luokka:Vuonna 1991 syntyneet
Luokka:Elävät henkilöt